text: NU er det forår!
  01 april 2010 kl. 15.17
  Esbjerg var et mylder af motorcykler.
  Traditionen tro kørte massevis af motorcykler i karavane i dag skærtorsdag.
  Den startede i Horsens i formiddags, og flere og flere kom til efterhånden som der var pitstop i Vejle og Kolding.
  I Esbjerg samledes karavanen i en stor samling af forårsglade motorcyklister.
  Dog fik nogle humøret spoleret lidt af politiet. De delte nemlig lidt bøder ud - bl.a. til nogle stykker, der kørte med bøjede plader.
  Politiet mener nemlig, at førerne bøjer pladerne i håb om, at de ikke kan aflæses, når de kører for stærkt.
  Der deltog omkring 1.000 i træffet.
  